Sidik qaçırma

Sidik qaçırma (və ya Sidik tutmamazlıq, və ya Sidik saxlamamazlıq, və ya enurez) - bilincsiz sidik axması.

 Növləri 
 Gərginlik (stress) sidik qaçırması - fiziki gərginlik, öskürmə və asqırma zamanı meydana gələn qeyri-iradi sidik qaçırması.
 Dolma (çağırış) tipli - təcili sidiyə getmə tələbatı zamanı sidiyi saxlamama.
 Daşma tipli - sidik kisəsinin tam boşaldıla bilməməsi nəticəsində damcılama tərzində davamlı sidik qaçırması
 Qarışıq tipli - gərginlik və çağırış tipli sidik qaçırmanın qarışığı: sidiyə getmə çağırışı və fiziki gərginlik, öskürmə, asqırma sonucu meydana gəlir.
 Funksional növ - neyro-uroloji səbəblər xaricində yaranan sidik qaçırması (məs., delirium, psixiki pozuntular, sidik infeksiyası, azhərəkətlilik və s.)Sandip P Vasavada, MD. Urinary Incontinence . eMedicine.

 Diaqnostika 
Xəstəliyin diaqnostikasında əsas üsullar sorğulama, fiziki müayinə, sidik analizidir. Bəzi xəstələrdə əlavə müayinə metodlarına ehtiyac ola bilər:

 Sidik gündəliyi (günlüyü)
 Pambıqlı bez sınağı
 Öskürək sınağı
 İşəyəndən sonra qalıq sidiyin ölçülməsi
 Sistoskopiya
 Urodinamik sınaqlar

 Müalicə 
Müalicə növləri nasazlığı yaradan səbəblərdən asılıdır:
 gərginlik tipli sidik qaçırması - çanaq diafraqmasının əzələlərini gücləndirən fizioterapiya, sidik qaçırmaya qarşı cihazlar, cərrahiyə
 dolma tipli sidik qaçırması - pəhriz, davranış dəyişiklikləri, çanaq əzələlərinin gücləndirilməsi, dərmanlar və/və ya cərrahi müdaxilə
 qarışıq tipli sidik qaçırması - çanaq əzələlərinin məşqi, antixolinergik dərmanlar, cərrahiyə
 daşma tipli sidik qaçırması - kateter
 funksional tipli sidik qaçırması - əsas xəstəliyin müalicəsi.

 Qaynaqlar 

 Xarici keçidlər 
 Enurez nədir? 

Kateqoriya:Xəstəliklər və pozuntular
Kateqoriya:Urologiya
Kateqoriya:Ginekologiya
Kateqoriya:Sidik qaçırma